b'\n_START_ARTICLE_\nCornwall\n_START_PARAGRAPH_\nCornwall (/ k\xc9\x94\xcb\x90rnw\xc9\x94\xcb\x90l / ali / k\xc9\x94\xcb\x90rnw\xc9\x99l /  kornij\xc5\xa1\xc4\x8dina: Kernow [k\xc9\x9b\xc9\xb9n\xc9\x94\xca\x8a]) je grofija v Angliji, ki na severu in zahodu meji na Keltsko morje, na jugu na Rokavski preliv in vzhodu na grofijo Devon \xc4\x8dez reko Tamar. Cornwall ima 551.700 prebivalcev in pokriva povr\xc5\xa1ino 3563 km\xc2\xb2. Upravno sredi\xc5\xa1\xc4\x8de in edino mesto v Cornwallu je Truro, \xc4\x8deprav ima mesto Falmouth najve\xc4\x8d prebivalcev. _NEWLINE_Cornwall je zahodni del jugozahodnega polotoka Velike Britanije in je tudi velik del kornubijskega batolita. To obmo\xc4\x8dje je bilo prvi\xc4\x8d naseljeno \xc5\xbee v paleolitiku in mezolitiku. \xc5\xa0e vedno ga naseljujejo neolitski in bronastodobni narodi in kasneje (v \xc5\xbeelezni dobi) Briti s prepoznavnimi kulturni odnosi s sosednjim Walesom in Bretanjo. Malo je dokazov, da so Rimljani segli zahodno od Exetra, najdenih je bilo le nekaj rimskih ostankov. Cornwall je bil dom domnevnih Kornovov, dela plemena Dumnonov, katerega sredi\xc5\xa1\xc4\x8de je bilo v sodobnem okro\xc5\xbeju Devon. Po bitki pri Deorhamu so bili lo\xc4\x8deni od Britov iz Walesa. Pogosto so bili v sporih s kraljestvom Wessex. Pod kraljem Ethelstanom okrog leta 936 je bila dolo\xc4\x8dena meja med angle\xc5\xa1\xc4\x8dino in kornij\xc5\xa1\xc4\x8dino na visoki vodi na vzhodnem bregu reke Tamar.  Od zgodnjega srednjega veka so Briti uporabljali britski jezik in kulturo, trgovali so na obeh straneh Rokavskega preliva, kar dokazujejo visokosrednjeve\xc5\xa1ki bretonski kraljestvi Dumnonija in Kornovalija ter keltsko kr\xc5\xa1\xc4\x8danstvo na obeh obmo\xc4\x8djih._NEWLINE_Pridobivanje kositra je bilo v zgodovini gospodarstva Cornwalla pomembno in postajalo vse pomembnej\xc5\xa1e v visokem srednjem veku. V 19. stoletju se je mo\xc4\x8dno \xc5\xa1irilo, ko so nastali tudi bogati rudniki bakra. V sredini 19. stoletja, ko so imeli tudi rudnike bakra, pa je rudarstvo za\xc4\x8delo upadati. Pozneje je postalo pomembnej\xc5\xa1e lo\xc4\x8devanje kaolina in do 1990-ih se je pridobivanje kovin prakti\xc4\x8dno kon\xc4\x8dalo. Pomembna sta postala ribolov (predvsem sardel) in kmetijstvo (predvsem mle\xc4\x8dni izdelki in zelenjava). \xc5\xbdeleznica je v 20. stoletju povzro\xc4\x8dila rast turizma. Obmo\xc4\x8dje je znano po svojih divjih mo\xc4\x8dvirskih pokrajinah, dolgih in raznovrstnih obalah, privla\xc4\x8dnih vaseh, \xc5\xa1tevilnih krajevnih imenih, ki izhajajo iz kornij\xc5\xa1\xc4\x8dine in zelo blagem podnebju. Obse\xc5\xbeni deli obale Cornwalla in Bodmin Moor so za\xc5\xa1\xc4\x8diteni kot obmo\xc4\x8dje izjemne naravne lepote._NEWLINE_Cornwall je domovina Kornijcev. Priznani so kot eden od keltskih narodov, ki ohranja izrazito kulturno identiteto in ima svojo zgodovino. Nekateri ljudje dvomijo o sedanjem ustavnem statusu Cornwalla, zato nacionalisti\xc4\x8dno gibanje \xc5\xbeeli ve\xc4\x8djo avtonomijo v Zdru\xc5\xbeenem kraljestvu v obliki svojega zakonitega cornwallskega zbora.  24. aprila 2014 je bilo napovedano, da bodo dobili status manj\xc5\xa1ine na podlagi Evropske konvencije za varstvo narodnih manj\xc5\xa1in.\n_START_SECTION_\nToponim\n_START_PARAGRAPH_\nSodobno angle\xc5\xa1ko ime Cornwall izhaja iz zdru\xc5\xbeitve dveh starih demonimov iz razli\xc4\x8dnih jezikovnih tradicij:_NEWLINE_Corn\xe2\x80\x93 zapis domovine Britov, je Cornovii(Kornovi) (\'polotok ljudi\'). Keltska beseda kernou (\'rog\' ali \'rt\') je sorodna angle\xc5\xa1ki besedi horn (ta izhaja iz prvotne indoevropske besede *ker-) . \xe2\x80\x93wall izhaja iz starega angle\xc5\xa1kega eksonima w(e)alh, kar pomeni \'tujec\' ali \'Rimljan\' (npr. Welshman)._NEWLINE_Ravenna Cosmography (Kozmografija neznanega Raven\xc4\x8dana) (okoli 700 n. \xc5\xa1t.) prvi\xc4\x8d omenja kraj z imenom Purocoronavis. Verjetno je polatinjeno ime za Duro-cornov-ium, ki pomeni \'utrdba Cornovie\'.  To\xc4\x8dna lokacija je sporna, kot mo\xc5\xbena se omenjata Tintagel in Carn Brea._NEWLINE_Pozneje je bil Cornwall znan Anglosasom kot "Zahodni Wales", da se je razlikoval od "Severnega Walesa" (dana\xc5\xa1nji Wales) . Ime je omenjeno v Anglosa\xc5\xa1ki kroniki (Anglo-Saxon Chronicle) leta 891 kot On Corn walum. V rokopisnem deli Domesday Book je omenjena Cornualia in okoli leta 1198 Cornwal. _NEWLINE_Druga imena za grofijo so polatinjena imena Cornubia (najprej se pojavi sredi 9. stoletja in naj bi bila kopija iz leta okoli 705) in Cornugallia leta 1086.\n_START_SECTION_\nSpor z Wessexom\n_START_PARAGRAPH_\nBitka pri Deorhamu leta 577 je imela za posledico lo\xc4\x8ditev Dumnonije (in zato Cornwalla) od Walesa. Dumnonija se je pogosto sprla z angle\xc5\xa1kim kraljestvom Wessex. Vali\xc5\xbeanski letopisi (Annales Cambriae) poro\xc4\x8dajo, da so leta 722 Briti v Cornwallu dobili bitko pri Hehilu.  Verjetno je bila o bitka med Briti in Anglosasi, prebivalci Cornwalla so se borili proti Zahodnim Sasov, kot je razvidno iz imena kralja, to je Ine Wesse\xc5\xa1ki, in njegovega sorodnika Nonna iz prej\xc5\xa1nje bitke pri Liningu leta 710._NEWLINE_Anglosa\xc5\xa1ka kronika navaja leta 815 (prilagojen datum): "... in v tem letu kralj Ecgbryht vdre v Cornwall z vzhoda na zahod" in odtlej je o\xc4\x8ditno ducatus ali vojvodina priklju\xc4\x8dena k regnum ali kraljestvu Wessex, vendar ne v celoti vklju\xc4\x8dena vanj.  Ista kronika navaja, da je leta 825 (prilagojen datum) potekala bitka med Wealas (Kornijci) in Defnas (mo\xc5\xa1ki iz Devona) pri Gafulfordu. V istem letu Ecgbert, kot pi\xc5\xa1e v kasnej\xc5\xa1em dokumentu, "razpolaga z njihovim ozemljem, kot se mu zdi primerno, desetino tega ozemlja pa je namenil Bogu". Z drugimi besedami, Cornwall je priklju\xc4\x8dil cerkveni oblasti zahodnosa\xc5\xa1ke \xc5\xa1kofije Sherborne in Eahlstanu, bojevitemu \xc5\xa1kofu, ki je sodeloval v bojnem pohodu, podaril velik del Cornwalla, Callington in Lawhitton v dolini reke Tamar ter Pawton blizu Padstowa._NEWLINE_Leta 838 je Kornijce in njihove danske zaveznike premagal Egbert v bitki pri Hingston Downu v Hengestesdunu (verjetno Hingston Down v Cornwallu). Zadnji kralj Cornwalla, ki je bil leta 875 zapisan, je Dumgarth, ki naj bi utonil. Okoli leta 880 so Anglosasi iz Wessexa ustanavljali skromna posestva v vzhodnem delu Cornwalla; zlasti Alfred Veliki je pridobil nekaj posesti.  William Malmesbury je okoli leta 1120 zapisal, da je angle\xc5\xa1ki kralj Ethelstan (924\xe2\x80\x93939) dolo\xc4\x8dil mejo med Anglijo in ljudstvom Cornwalla na vzhodnem bregu reke Tamar.\n_START_SECTION_\nBretonsko\xe2\x80\x93normansko obdobje\n_START_PARAGRAPH_\nEna od mo\xc5\xbenih razlag po Domesday Book je, da je bil v tem \xc4\x8dasu kornijski zemlji\xc5\xa1ki razred skoraj povsem razla\xc5\xa1\xc4\x8den in nadome\xc5\xa1\xc4\x8den z angle\xc5\xa1kimi lastniki zemlji\xc5\xa1\xc4\x8d, zlasti jih je prevzel Harold Godwinson. Vendar pa zapisi Bodmin manumissions ka\xc5\xbeejo, da sta imeli dve vodilni kornijski osebi sa\xc5\xa1ki imeni, ki pa sta bili prekriti z avtohtonimi kornijskimi imeni. Dokazi, ki jih navaja Edith Ditmas, ka\xc5\xbeejo, da so bili \xc5\xa1tevilni posestniki po zasedbi v Cornwallu bretonski zavezniki Normanov in nadaljnje meni, da je to obdobje zgodnjega nastanka pesnitve Tristana in Izolde pesnikov, kot je Beroul, ki je nastala na podlagi britskega ustnega izro\xc4\x8dila. _NEWLINE_Kmalu po normanski zasedbi je bila ve\xc4\x8dina zemlji\xc5\xa1\xc4\x8d prenesena na novo bretonsko-normansko aristokracijo z levjim dele\xc5\xbeem Roberta, grofa Mortaina, polbrata kralja Viljema in najve\xc4\x8djega zemlji\xc5\xa1kega posestnika v Angliji za kraljem s sede\xc5\xbeem v gradu Trematon v bli\xc5\xbeini ustja reke Tamar.  V Cornwallu in Devonu zahodno od Dartmoorja so bile druga\xc4\x8dne vrste poselitve kot v Wessexu in kraji so se tudi po letu 1066 imenovali v skladu s keltsko kornijsko tradicijo, neobi\xc4\x8dajno za anglosa\xc5\xa1ko arhitekturo.\n_START_SECTION_\nPoznosrednjeve\xc5\xa1ka uprava in dru\xc5\xbeba\n_START_PARAGRAPH_\nKasneje je bila odsotnost normanskih najemodajalcev nadome\xc5\xa1\xc4\x8dena z novo kornijsko-normansko elito, vklju\xc4\x8dno z u\xc4\x8denjaki, kot je bil Richard Rufus Cornwallski (fran\xc4\x8di\xc5\xa1kanski filozof in teolog). Te dru\xc5\xbeine so s\xc4\x8dasoma postale nov vladajo\xc4\x8di razred Cornwalla (obi\xc4\x8dajno so govorili normansko franco\xc5\xa1\xc4\x8dino, bretonsko kornij\xc5\xa1\xc4\x8dino, latin\xc5\xa1\xc4\x8dino in s\xc4\x8dasoma angle\xc5\xa1\xc4\x8dino), mnogi so bili vpleteni v delovanje sistema Stannary Parliament (zakonodajne in pravne institucije v Cornwallu in Devonu na obmo\xc4\x8dju Dartmoorja v Angliji), grofij in s\xc4\x8dasoma vojvodin.  Kornij\xc5\xa1\xc4\x8dina se je \xc5\xa1e naprej govorila in razvila \xc5\xa1tevilne zna\xc4\x8dilnosti ter postajala samostojen in druga\xc4\x8den jezik od breton\xc5\xa1\xc4\x8dine._NEWLINE_V elizabetinski dobi je bilo na zahodni obali Britanije veliko kornijskih piratov.\n_START_SECTION_\nKr\xc5\xa1\xc4\x8danstvo v Cornwallu\n_START_PARAGRAPH_\nVeliko krajevnih imen v Cornwallu je povezanih s kr\xc5\xa1\xc4\x8danskimi misijonarji, ki so prihajali iz Irske in Walesa v 5. stoletju na\xc5\xa1ega \xc5\xa1tetja in obi\xc4\x8dajno imenovani svetniki. Zgodovinskost nekaterih od teh misijonarjev je problemati\xc4\x8dna. Zavetnik \xc5\xbeupnije Wendron, sveti Wendrona, je tak primer._NEWLINE_Sveti Piran, po katerem se imenuje Perranporth, velja za zavetnika Cornwalla. V zgodnjih normanskih obdobjih je bil verjetno zavetnik nadangel sveti Mihael, ki ga Anglikanska cerkev \xc5\xa1e vedno priznava kot za\xc5\xa1\xc4\x8ditnika Cornwalla.\n_START_SECTION_\nKeltsko in anglosa\xc5\xa1ko obdobje\n_START_PARAGRAPH_\nCerkev v Cornwallu je do Ethelstana iz Wessexa uporabljala bolj ali manj ortodoksne obrede, pri \xc4\x8demer je bila popolnoma lo\xc4\x8dena od anglosa\xc5\xa1ke cerkve. Ethelstan Sijajni, angle\xc5\xa1ki kralj, je bil posve\xc4\x8den leta 931. Razmere v Cornwallu so bile morda nekoliko podobne tistim v Walesu, kjer je vsaka pomembna verska hi\xc5\xa1a ustrezala cantrefu \xe2\x80\x93 upravni enoti (enak pomen kot kornijski keverang) in obe sta bili pod nadzorom \xc5\xa1kofa.  Ni znano, ali je bilo stanje keverangov tako tudi pred kraljem Ethelstanom, ker o temm ni zapiskov. Z obmo\xc4\x8dij, vklju\xc4\x8denih v tem obdobju, je mogo\xc4\x8de sklepati, da je bila najni\xc5\xbeja \xc5\xa1tevilka tri: Triggshire; Wivelshire in preostalo obmo\xc4\x8dje. Penwith, Kerrier, Pydar in Powder so v osrednji to\xc4\x8dki (scorrier), zato nekateri menijo, da to ka\xc5\xbee na \xc5\xa1tirikratno delitev, ki jo je uvedel Ethelstan.\n_START_SECTION_\nSrednji vek\n_START_PARAGRAPH_\nCeloten Cornwall je bil v tem obdobju v arhidiakonatu Cornwalla v \xc5\xa1kofiji Exeter. Od 1267 so imeli arhidiakonsko hi\xc5\xa1o v Glasneyju v bli\xc5\xbeini Penryna. Njihove naloge so bile obiskati in pregledati vsako \xc5\xbeupnijo letno po naro\xc4\x8dilu \xc5\xa1kofa. Arhidiakon Roland je zapisal v Domesday Book leta 1086, da ima posestva v Cornwallu, vendar ni bil arhidiakon Cornwalla, ampak samo arhidiakon v \xc5\xa1kofiji Exeter. V episkopatu Williama Warelwasta (1107\xe2\x80\x9337) je bil imenovan prvi arhidiakon Cornwalla (verjetno Hugo de Auco). Ve\xc4\x8dina \xc5\xbeupnijskih cerkva v normanskih \xc4\x8dasih ni bila v ve\xc4\x8djih naseljih, srednjeve\xc5\xa1ka mesta, ki so se razvila pozneje, so imela le podru\xc5\xbeni\xc4\x8dno cerkev s pravico do pokopa. V Cornwallu je ve\xc4\x8d kot sto svetih vodnjakov, vsak je povezan z dolo\xc4\x8denim svetnikom.\n_START_SECTION_\nOd reformacije do viktorijanske dobe\n_START_PARAGRAPH_\nV 16. stoletju je bilo nekaj nasilnih uporov, povezanih z zamenjavo katolicizma s protestantizmom. [53] Leta 1548 je bil kolegij v Glasneyju, center za u\xc4\x8denje in \xc5\xa1tudije \xc5\xa1kofa iz Exetra, zaprt in izropan (\xc5\xa1tevilni rokopisi in dokumenti so bili uni\xc4\x8deni), kar je vzbudilo nezadovoljstvo med Kornijci. Ti so med drugim nasprotovali molitvenikom v angle\xc5\xa1kemu jeziku, saj angle\xc5\xa1\xc4\x8dina \xc5\xa1e vedno ni bila znana mnogim v tistem \xc4\x8dasu. Upor je bil kulturna in socialna katastrofa za Cornwall; povra\xc4\x8dilni ukrepi krone so po ocenah zahtevali 10\xe2\x80\x9311\xc2\xa0% civilnega prebivalstva Cornwalla. Tako se je za\xc4\x8delo po\xc4\x8dasno upadanje kornij\xc5\xa1\xc4\x8dine._NEWLINE_Od takrat je bilo kr\xc5\xa1\xc4\x8danstvo v Cornwallu v glavnem znotraj anglikanske cerkve ob upo\xc5\xa1tevanju dogodkov v naslednjem stoletju in pol. Rimskokatoli\xc5\xa1ka cerkev nikoli ni izumrla, \xc4\x8deprav jo obiskuje zelo malo ljudi; nekateri so postali puritanci, anabaptisti in kvekerji, ki so jih ob\xc4\x8dasno preganjali. V 18. stoletju je bil kornijski anglikanizem v podobnem stanju kot anglikanizem v ve\xc4\x8dini Anglije. Wesleyjev metodisti\xc4\x8den misijon se je za\xc4\x8del z Johnom Wesleyjem in je imel velik uspeh v dalj\xc5\xa1em obdobju, v katerem se je metodizem razdelil na ve\xc4\x8d sekt in sede\xc5\xbe dokon\xc4\x8dno lo\xc4\x8dil od anglikanske cerkve._NEWLINE_Od za\xc4\x8detka 19. do sredine 20. stoletja je bil metodizem vodilna oblika kr\xc5\xa1\xc4\x8danstva v Cornwallu, vendar upada. [54] [55] Anglikanska cerkev je bila v ve\xc4\x8dini od vladanja kraljice Elizabete do metodisti\xc4\x8dne o\xc5\xbeivitve 19. stoletja. \xc5\xbdupanija je ostala v \xc5\xa1kofiji Exeter do leta 1876, ko je nastala anglikanska \xc5\xa1kofija Truro [56] [57] (prvi \xc5\xa1kof je bil imenovan leta 1877). Rimskokatoli\xc5\xa1ka cerkev je v Cornwallu po 17. stoletju skoraj izumrla. Od sredine 19. stoletja je cerkev ponovno vzpostavila \xc5\xa1kofije v Angliji, ena od njih je v Plymouthu. Od takrat je priseljevanje v Cornwall prineslo ve\xc4\x8d katolikov.\n_START_SECTION_\nGeografija\n_START_PARAGRAPH_\nCornwall le\xc5\xbei na konici jugozahodnega polotoka otoka Velike Britanije in je zato izpostavljen polni sili prevladujo\xc4\x8dih vetrov, ki pihajo z Atlantskega oceana. Obalo sestavljajo v glavnem odporne kamnine, v mnogih krajih so veli\xc4\x8dastni klifi. Cornwall meji na eno samo grofijo, Devon, ki skoraj v celoti le\xc5\xbei ob reki Tamar, in (na severu) na dolino Marsland.\n_START_SECTION_\nObalno obmo\xc4\x8dje\n_START_PARAGRAPH_\nSeverna in ju\xc5\xbena obala imata razli\xc4\x8dne lastnosti. Severno obalo obliva Keltsko morje, ki je del Atlantskega oceana, in je bolj izpostavljena in ima bolj divjo naravo. Prozai\xc4\x8dno ime Visoka skala (High Cliff) med Boscastlom in St. Gennysom je najvi\xc5\xa1ji klif v Cornwallu z 223 metri. Na \xc5\xa1tevilnih obse\xc5\xbenih predelih je fin zlat pesek s pla\xc5\xbeami, ki so zelo pomembne za turizem (Bude, Polzeath, Watergate Bay, Perranporth, Porthtowan, Fistral Beach, Newquay, St. Agnes, St. Ives), na ju\xc5\xbeni obali pla\xc5\xbea Gyllyngvase v Falmouthu in velika pla\xc5\xbea Praa Sands na jugozahodu. Na severni obali sta dva re\xc4\x8dna izliva: reka Hayle in reka Camel, kar zagotavlja Padstowu in Rocku varno pristani\xc5\xa1\xc4\x8de. Obmorsko mesto Newlyn je priljubljen po\xc4\x8ditni\xc5\xa1ki cilj, saj je eno zadnjih preostalih tradicionalnih kornijskih ribi\xc5\xa1kih pristani\xc5\xa1\xc4\x8d s pogledom na zaliv Mount._NEWLINE_Ju\xc5\xbena obala, Kornijska riviera, je bolj za\xc5\xa1\xc4\x8ditena, je ve\xc4\x8d \xc5\xa1irokih re\xc4\x8dnih ustij, ki omogo\xc4\x8dajo varna sidri\xc5\xa1\xc4\x8da, kot sta Falmouth in Fowey. Pla\xc5\xbee na ju\xc5\xbeni obali obi\xc4\x8dajno sestavljata grob pesek in prod, vrinjen med skalnate odseke, kjer so valovi oblikovali skalne terase. Na ju\xc5\xbeni obali sta slikovita ribi\xc5\xa1ka vasica Polperro ob ustju reke Pol in ribi\xc5\xa1ko pristani\xc5\xa1\xc4\x8de Looe na reki Looe, ki sta priljubljena med turisti.\n_START_SECTION_\nNotranjost\n_START_PARAGRAPH_\nNotranjost grofije sestavljajo vi\xc5\xa1avja, ki se raztezajo pribli\xc5\xbeno od vzhoda do zahoda, so neplodna in izpostavljena, z vrsto granitnih intruzij, kot je Bodmin Moor, ki je najvi\xc5\xa1je obmo\xc4\x8dje v Cornwallu. Od vzhoda proti zahodu in s pribli\xc5\xbeno padajo\xc4\x8do vi\xc5\xa1ino so Bodmin Moor, Hensbarrow severno od St. Austella, Carnmenellis do juga Camborneja in Penwith ali polotok Land\'s End. Te intruzije so osrednji del granitnih izdankov, ki sestavljajo izpostavljene dele kornubijskega batolita jugozahodne Britanije, ki vklju\xc4\x8duje tudi Dartmoor na vzhodu v Devonu in otoke Scilly na zahodu, ki so zdaj delno potopljeni._NEWLINE_Vdor granita v okoli\xc5\xa1ke sedimentne kamnine je spro\xc5\xbeil obse\xc5\xbeen metamorfizem in mineralizacijo, kar je omogo\xc4\x8dilo Cornwallu, da je bil eno najpomembnej\xc5\xa1ih rudarskih obmo\xc4\x8dij v Evropi vse do za\xc4\x8detka 20. stoletja. Kositer so izkopavali \xc5\xbee v bronasti dobi, kopali so tudi baker, svinec, cink in srebro. Sprememba granita je prav tako prinesla obse\xc5\xbena nahajali\xc5\xa1\xc4\x8da kaolina, \xc5\xa1e posebej na obmo\xc4\x8dju severno od St. Austella, pridobivanje kaolina ostaja pomembno._NEWLINE_Vi\xc5\xa1avje je obkro\xc5\xbeeno z rodovitnimi, predvsem pa\xc5\xa1ni\xc5\xa1kimi kmetijskimi zemlji\xc5\xa1\xc4\x8di. V bli\xc5\xbeini ju\xc5\xbene obale so globoke gozdnate doline, izjemne razmere za rastline, ki potrebujejo senco in vlago ter blago podnebje. Ta obmo\xc4\x8dja le\xc5\xbeijo predvsem na devonskem pe\xc5\xa1\xc4\x8denjaku in skrilavcu. Severovzhod Cornwalla le\xc5\xbei na karbonskih kamninah, znanih kot kulm (formacija sestoji predvsem iz skrilavcev in pe\xc5\xa1\xc4\x8denjakov, deponirana v obdobju karbona v nekaterih delih Evrope). Ponekod so bile izpostavljene hudim zvijanjem, kot je mogo\xc4\x8de videti na severni obali v bli\xc5\xbeini Crackington Havna in na nekaterih drugih krajih.\n_START_SECTION_\nPolotok Lizard\n_START_PARAGRAPH_\nGeologija polotoka Lizard je nenavadna, ker je celinska Britanija le primer ofiolita, odseka oceanske skorje, zdaj dvignjenega na kopnem. Velik del polotoka je sestavljen iz temno zelenega in rde\xc4\x8dega predkambrijskega serpentinita, ki oblikuje spektakularne \xc4\x8deri, zlasti na Kynance Cove, izrezljane in polirane serpentinske ornamente, ki jih prodajajo v lokalnih trgovinah kot darilo. Ta ultramafi\xc4\x8dna kamnina (kamnina pla\xc5\xa1\xc4\x8da) dela tudi zelo neplodna tla, ki zajemajo ravne in barjanske resave notranjosti polotoka. Tu rastejo redke rastline, kot je Cornish Heath (Erica vagans) \xe2\x80\x93 vrsta rese, ki je emblem grofije. _NEWLINE_Skrajna to\xc4\x8dka polotoka je Lizard Point.\n_START_SECTION_\nEkologija\n_START_PARAGRAPH_\nCornwall ima razli\xc4\x8dne habitate, tudi kopenske in morske ekosisteme. Ena vrsta je ogro\xc5\xbeena na lokalni ravni, to je li\xc5\xa1aj Cladonia rangiferina, katerega vrsta je bila za\xc5\xa1\xc4\x8ditena na podlagi akcijskega na\xc4\x8drta biotske raznovrstnosti v Zdru\xc5\xbeenem kraljestvu. _NEWLINE_Botaniki so razdelili Cornwall in otoke Scilly v dve podokro\xc5\xbeji: zahod (1) in vzhod (2). Standardno rastlinstvo je opisano v delu F. H. Daveyja Flora Cornwall (1909). Daveyju je pomagal A. O. Hume, bil je njegov spremljevalec ter raziskovalec Cornwalla in Devona ter pomo\xc4\x8dnik pri sestavljanju rastlinskih vrst, objavo je tudi financiral.\n_START_SECTION_\nPodnebje\n_START_PARAGRAPH_\nCornwall ima zmerno oceansko podnebje (K\xc3\xb6ppnova podnebna klasifikacija: Cfb), najbla\xc5\xbejo in najbolj son\xc4\x8dno podnebje v Zdru\xc5\xbeenem kraljestvu zaradi svoje ju\xc5\xbene \xc5\xa1irine in vpliva Zalivskega toka.  Povpre\xc4\x8dna letna temperatura v Cornwallu je od 11,6 \xc2\xb0C na otokih Scilly do 9,8 \xc2\xb0C v osrednjem vi\xc5\xa1avju. Zime so med najtoplej\xc5\xa1imi v dr\xc5\xbeavi, mraz in sneg sta redka na obali in prav tako na osrednjih obmo\xc4\x8djih. Poletja vseeno niso tako topla kot v drugih delih ju\xc5\xbene Anglije. Okoli\xc5\xa1ko morje in njegova jugozahodna lega pomenijo, da je lahko vreme sorazmerno spremenljivo._NEWLINE_Cornwall ima ve\xc4\x8d kot 1541 son\xc4\x8dnih ur letno z najvi\xc5\xa1jim povpre\xc4\x8djem 7,6 son\xc4\x8dne ure dnevno v juliju. Vla\xc5\xbeen, blag zrak, ki prihaja z jugozahoda, prina\xc5\xa1a ve\xc4\x8dje koli\xc4\x8dine padavin, med 1051 do 1290 mm na leto, vendar ne toliko kot na bolj severnih obmo\xc4\x8djih zahodne obale.\n_START_SECTION_\nGospodarstvo\n_START_PARAGRAPH_\nCornwall je eno najrevnej\xc5\xa1ih delov Zdru\xc5\xbeenega kraljestva v smislu BDP-ja na prebivalca in povpre\xc4\x8dnega prihodka gospodinjstva. BDP na prebivalca v letu 2004 je bil 65\xc2\xa0% britanskega povpre\xc4\x8dja. BDP na prebivalca za Cornwall in otoke Scilly pa je bil 79,2\xc2\xa0% od povpre\xc4\x8dja v EU-27, Zdru\xc5\xbeeno kraljestvo ima povpre\xc4\x8dje 123,0\xc2\xa0%. [98]Po zadnjih razpolo\xc5\xbeljivih podatkih iz leta 2011 (vklju\xc4\x8dno z otoki Scilly) zna\xc5\xa1a bogastvo Cornwalla 64\xc2\xa0% evropskega povpre\xc4\x8dja na prebivalca. _NEWLINE_V zgodovini rudarstva je bil kositer (in kasneje tudi baker) zelo pomemben. Julij Cezar je bil zadnji klasi\xc4\x8dni pisatelj, ki je omenil trgovino kositra, ki je v obdobju rimske zasedbe nazadovala. Trgovina kositra je o\xc5\xbeivela v srednjem veku in njen pomen za angle\xc5\xa1ke kralje je povzro\xc4\x8dil nekaj privilegijev; kornijski upor leta 1497 pripisujejo prito\xc5\xbebi rudarjev.  V sredini 19. stoletja je trgovina kositra spet za\xc4\x8dela nazadovati. Druge primarne industrije, ki so od leta 1960 tudi nazadovale, so pridobivanje kaolina, ribolov in kmetijstvo._NEWLINE_Danes je gospodarstvo Cornwalla mo\xc4\x8dno odvisno od turisti\xc4\x8dne industrije, ki sestavlja pribli\xc5\xbeno \xc4\x8detrtino gospodarstva. Uradni podatki o pomanjkanju in rev\xc5\xa1\xc4\x8dini ka\xc5\xbeejo, da so velike razlike v rev\xc5\xa1\xc4\x8dini in blaginji in nekatera obmo\xc4\x8dja Cornwalla so med najrevnej\xc5\xa1imi v Angliji in druga v zgornji polovici po blaginji. Cornwall je eno od dveh obmo\xc4\x8djih Zdru\xc5\xbeenega kraljestva, dolo\xc4\x8den kot "manj razvita regija", ki je upravi\xc4\x8dena do nepovratnih sredstev kohezijske politike iz Evropske unije.\n_START_SECTION_\nTurizem\n_START_PARAGRAPH_\nTurizem po ocenah prispeva do 24\xc2\xa0% bruto doma\xc4\x8dega proizvoda Cornwalla.Leta 2011 je turizem prinesel 1,85 milijarde \xc2\xa3. Cornwall ima enkratno kulturo, spektakularno pokrajino in milo podnebje, zato je priljubljen turisti\xc4\x8dni cilj, \xc4\x8deprav nekoliko oddaljen od glavnih centrov Zdru\xc5\xbeenega kraljestva. Obdan s treh strani, Rokavskim prelivom in Keltskim morjem, ima veliko pla\xc5\xbe in klifov. Druge turisti\xc4\x8dne znamenitosti so mo\xc4\x8dvirja, dr\xc5\xbeavni parki, muzeji, zgodovinska in prazgodovinska mesta in gozdnate doline. Pet milijonov turistov obi\xc5\xa1\xc4\x8de Cornwall vsako leto, ve\xc4\x8dinoma iz Zdru\xc5\xbeenega kraljestva. Newquay in Porthtowan sta priljubljeni to\xc4\x8dki za deskarje. V zadnjih letih je Projekt Eden v bli\xc5\xbeini St. Austella velik finan\xc4\x8dni uspeh, ki privla\xc4\x8di enega od osmih obiskovalcev Cornwalla letno.\n_START_SECTION_\nKuhinja\n_START_PARAGRAPH_\nCornwall ima mo\xc4\x8dno kulinari\xc4\x8dno dedi\xc5\xa1\xc4\x8dino. Na treh straneh je obdan z morjem sredi rodovitnih ribolovnih obmo\xc4\x8dij, zato imajo sve\xc5\xbeo morsko hrano; Newlyn je najve\xc4\x8dje ribi\xc5\xa1ko pristani\xc5\xa1\xc4\x8de v Veliki Britaniji po vrednosti iztovorjenih rib in je znan po svojih \xc5\xa1tevilnih restavracijah. Ena znanih lokalnih ribjih jedi je pita stargazy, ki temelji na pe\xc4\x8deni sardeli. Pita je del tradicionalnega praznovanja Tom Bawcock\'s Eve, ki se praznuje 23. decembra, a pita se je kadar koli._NEWLINE_Cornwall je verjetno najbolj znan po svojih pasties (pita, rolada), okusni jedi, narejeni kot pecivo. Dana\xc5\xa1nje pite so obi\xc4\x8dajno polnjenje z govejim zrezkom, \xc4\x8debulo, krompirjem in \xc5\xa1vedsko repo, soljo in belim poprom. V zgodovini je imela vrsto razli\xc4\x8dnih nadevov. "Turmut, tates in mate" (to je "repa, krompir in meso", turnip je kornijski in \xc5\xa1kotski izraz za "\xc5\xa1vedsko repo", britanski izraz pa rutabaga) opisuje nadev, ki je bil zelo pogost. Na primer licky pasty je vsebovala predvsem por in zeli\xc5\xa1\xc4\x8da, kot so vodna kre\xc5\xa1a, peter\xc5\xa1ilj in \xc5\xa1alotka. Pite pogosto lokalno imenujejo oggies. Pogoste so tudi s sladkimi nadevi: marmelado, jabolki in robidnicami, slivami in \xc4\x8de\xc5\xa1njami. Vla\xc5\xbeno podnebje in razmeroma slaba tla so neprimerna za gojenje \xc5\xa1tevilnih polj\xc5\xa1\xc4\x8din, idealna pa za gojenje trav, potrebnih za prirejo mleka. Znani so po strnjeni smetani, ki je osnova za \xc5\xa1tevilne lokalne specialitete, pa tudi po mehkih karamelah (fudge) in sladoledu. Strjena smetana ima za\xc5\xa1\xc4\x8diteno geografsko poreklo v skladu z zakonodajo EU [165]. Njegov glavni proizvajalec je A. E. Rodda & Sin Scorrier._NEWLINE_Lokalno pecivo in sladice so \xc5\xbeafranov kruhek, kola\xc4\x8d hevva (moka, mast, maslo, mleko, sladkor in rozine), ingverjevi pi\xc5\xa1koti, \xc4\x8daj s smetano in pita z borovnicami. [166] [167] [168]_NEWLINE_Najbolj znano pivo varijo Sharp Brewery, Skinner Brewery, Keltek Brewery in St. Austell Brewery, imajo tudi stout, ale in druge vrste. Imajo nekaj manj\xc5\xa1ih proizvajalcev vina, medice in jabol\xc4\x8dnika.'